stanford-oval/wikipedia huggingface dataset:
ซาราห์ เชอร์ชิล ดัชเชสแห่งมาร์ลบะระ

| ซาราห์ เชอร์ชิล ดัชเชสแห่งมาร์ลบะระ |
| --- | --- |
ซาราห์ เชอร์ชิล ดัชเชสแห่งมาร์ลบะระ โดย ชาร์ลส์ เจอร์วาส (Charles Jervas) หลัง ค.ศ. 1714
เกิด: (5 มิถุนายน ค.ศ. 1660 เซนต์อัลบัน, ฮาร์ทฟอร์ดเชอร์
อสัญกรรม: ราว 18 ตุลาคม ค.ศ. 1744
บรรดาศักดิ์: ขุนนางอังกฤษ
ตำแหน่ง: พระสหายสนิทของสมเด็จพระราชินีนาถแอนน์และผู้มีบทบาทในการก่อสร้างวังเบลนิม
บุตร: เฮนรีเอ็ตตา ดัชเชสที่ 2 แห่งมาร์ลบะระ แอนน์ สเป็นเซอร์ เคานเทสแห่งซันเดอร์แลนด์และอื่นๆ
ขุนนางอังกฤษ - กษัตริย์อังกฤษ - ชาวอังกฤษ
ซาราห์ เชอร์ชิล ดัชเชสแห่งมาร์ลบะระ (อังกฤษ: Sarah Churchill, Duchess of Marlborough) หรือชื่อเดิมคือ ซาราห์ เจ็นนิงส์  (Sarah Jennings) เป็นสตรีสูงศักดิ์ชาวอังกฤษ  เป็นผู้มีบทความสำคัญในการเป็นพระสหายสนิทของสมเด็จพระราชินีนาถแอนน์แห่งบริเตนใหญ่ ในรัชสมัยของพระองค์ซาราห์ได้รับตำแหน่งสูงสุดสำหรับสตรีในราชสำนักในฐานะเจ้ากรมพระภูษามาลา ความสัมพันธ์อันสนิทสนมของแอนน์และพระนางเจ้าแอนน์เป็นที่รู้กันทั่วไปจึงทำให้ผู้ที่ต้องการอะไรจากพระนางเจ้าแอนน์ต้องเข้ามาขอให้ซาราห์ช่วย  นอกจากนั้นซาราห์ก็ยังมีบทบาทสำคัญในการก่อสร้างวังเบลนิมเพื่อเป็นเกียรติแก่สามีผู้เป็นวีรบุรุษในการสงคราม
ในสมัยที่การแต่งงานของผู้มีฐานะเป็นการแต่งงานเพื่อเพิ่มฐานะทางการเงินแต่ซาราห์มีความสัมพันธ์อันดีกับสามี จอห์น เชอร์ชิล ดยุกแห่งมาร์ลบะระ ผู้ที่ซาราห์สมรสด้วยเมื่อปีค.ศ. 1677 ซาราห์เข้าข้างเจ้าหญิงแอนน์ระหว่างการปฏิวัติอันรุ่งโรจน์และหลังจากที่พระเจ้าเจมส์ที่ 2สละราชสมบัติ เมื่อเจ้าหญิงแอนน์ขึ้นเสวยราชย์หลังจากพระเจ้าวิลเลียมที่ 3สวรรคตในปีค.ศ. 1702 เป็นพระนางเจ้าแอนน์ ดยุกแห่งมาร์ลบะระและ ซิดนีย์ กอดอลฟีน เอิร์ลแห่งกอดอลฟีนที่ 1 (Sidney Godolphin, 1st Earl of Godolphin) ก็ได้รับตำแหน่งสำคัญทางการเมือง ส่วนหนึ่งเป็นเพราะความสัมพันธ์ระหว่างซาราห์กับพระนางเจ้าแอนน์ เมื่อดยุกแห่งมาร์ลบะระนำทัพไปต่อสู้ในสงครามสืบราชบัลลังก์สเปนในยุโรป ซาราห์ก็เขียนจดหมายไปถึงสามีเล่าถึงความเป็นไปในราชสำนัก และนอกจากนั้นซาราห์ก็ยังเป็นผู้มีอิทธิพลในการให้คำปรึกษาแก่พระนางเจ้าแอนน์เมื่อดยุกแห่งมาร์ลบะระส่งรายงานการสงครามกลับมาถวายจากสนามรบ
ความเป็นหัวแข็งและความเป็นคนชอบเอาชนะของซาราห์เป็นสาเหตุหนึ่งที่ก็ทำให้ความสัมพันธ์ระหว่างพระนางเจ้าแอนน์และซาราห์มาสิ้นสุดลงในที่สุดในปีค.ศ. 1711 ซาราห์และสามีถูกปลดจากหน้าที่ในราชสำนัก  แต่ก็ได้กลับรับราชการอีกครั้งในสมัยราชวงศ์ฮันโนเฟอร์หลังจากพระนางเจ้าแอนน์เสด็จสวรรคต แต่ต่อมาซาราห์ก็ยังคงมีความขัดแย้งอย่างรุนแรงกับคนสำคัญๆ รอบข้างอีกหลายคนเช่น เฮนรีเอ็ตตา กอดอลฟีน ดัชเชสที่ 2แห่งมาร์ลบะระ ลูกสาวคนที่สอง; จอห์น แวนบรูห์ (John Vanbrugh) สถาปนิกผู้ออกแบบและสร้างวังเบลนิม; รอเบิร์ต วอลโพล เอิร์ลแห่งออร์ฟอร์ด ผู้มักจะถูกบรรยายว่าเป็น “นายกรัฐมนตรีแห่งสหราชอาณาจักร”คนแรก; พระเจ้าจอร์จที่ 2 และ พระราชินีคาโรลีน หลังจากที่ดยุกแห่งมาร์ลบะระถึงแก่อสัญกรรมซาราห์ก็ได้รับเงินจำนวนที่มากพอที่จะทำให้เป็นผู้หญิงที่ร่ำรวยที่สุดในยุโรปคนหนึ่ง ซาราห์เสียชีวิตราววันที่ 18 ตุลาคม ค.ศ. 1744 เมื่ออายุได้ 84 ปี
ดูเพิ่ม

การปฏิวัติอันรุ่งโรจน์
วังเบลนิม
จอห์น แวนบรูห์
ซาราห์ เจสสิกา พาร์กเกอร์

| ซาราห์ เจสสิกา พาร์กเกอร์ |
| --- | --- |
พาร์กเกอร์ใน ค.ศ. 2022
เกิด:  (1965-03-25) 25 มีนาคม ค.ศ. 1965 (59 ปี) เนลสันวิลล์ รัฐโอไฮโอ สหรัฐ
อาชีพ: นักแสดง ผู้อำนวยการสร้างภาพยนตร์
ปีปฏิบัติงาน: 1974–ปัจจุบัน
คู่สมรส: แมททิว บรอเดริก (19 พฤษภาคม 1997-ปัจจุบัน)
คู่รัก: รอเบิร์ต ดาวนีย์ จูเนียร์ (1984–1991)
บุตร: 3 คน
ซาราห์ เจสสิกา พาร์กเกอร์  (อังกฤษ: Sarah Jessica Parker) เกิดวันที่ 25 มีนาคม ค.ศ. 1965 เป็นนักแสดงและโปรดิวเซอร์ชาวอเมริกัน เป็นที่รู้จักจากการรับบท แครี แบรดชอว์ ในละครชุดเรื่อง เซ็กซ์แอนเดอะซิตี้ ทางช่องเอชบีโอ
พาร์กเกอร์  เกิดที่เนลสันวิลล์ รัฐโอไฮโอ ประเทศสหรัฐอเมริกา เป็นบุตรสาวของสตีเวน นักลงทุนและนักข่าว และบาร์บารา พาร์กเกอร์  ครูและพยาบาลประจำ ทั้งงคู่แยกทางกันตั้งแต่พาร์กเกอร์ ยังเป็นเด็ก โดยพาร์กเกอร์ อาศัยอยู่กับมารดาซึ่งสมรสใหม่กับ พอล ฟรอสต์ พาร์กเกอร์ มีพี่น้องทั้งหมด 7 คน
พาร์กเกอร์  มีผลงานครั้งแรกในละครเวทีเรื่อง The Innocents ก่อนจะเริ่มมีชื่อเสียงการการรับบทในซิทคอม เรื่อง Square Pegs ทางช่อง ซีบีเอส ในปี ค.ศ. 1982 หลังจากนั้น พาร์กเกอร์ ได้รับเล่นในภาพยนตร์หลายเรื่อง เช่น Footloose, Girls Just Want to Have Fun (ร่วมกับ เฮเลน ฮันท์), Honeymoon in Vegas (ร่วมกับ นิโคลัส เคจ) เป็นต้น
ในปี ค.ศ. 1998 พาร์กเกอร์  มีผลงานชิ้นสำคัญ คือ เซ็กซ์แอนด์เดอะซิตี้ ละครชุดทางโทรทัศน์ เซ็กซ์แอนด์เดอะซิตี้ ประสบความสำเร็จอย่างสูง และพาร์กเกอร์ ในฐานะนักแสดงนำได้รับคำชมมากมายรวมไปถึงได้รับรางวัลต่างๆได้แก่ รางวัลลูกโลกทองคำ 4 ครั้ง รางวัลของสมาคมนักแสดงอาชีพแห่งอเมริกา 2 ครั้งและรางวัลเอ็มมี 2 ครั้ง เป็นต้น นอกจากนี้ เธอยังรับหน้าที่เป็นเอ็กซ์คูทีพโปรดิวเซอร์ไห้กับรายการอีกด้วย และจากความสำเร็จในบทดังกล่าวทำไห้พาร์กเกอร์  กลายเป็น ไอคอนด้านสไตล์ ของผู้หญิงรุ่นใหม่
พาร์กเกอร์ ยังมีผลงานภาพยนตร์ออกมาอีกหลายเรื่อง เช่น The Family Stone ซึ่งทำไห้เธอได้เข้าชิงรางวัลลูกโลกทองคำ สาขานักแสดงหญิงยอดเยี่ยม ประเภทภาพยนตร์เพลงหรือตลก, Failure to Launch เป็นต้น นอกจากนี้ เธอยังมีไลน์น้ำหอมและเสื้อผ้าเป็นของตัวเองด้วย
ด้านชีวิตส่วนตัว พาร์กเกอร์ สมรสกับแมททิว บรอดเดอริค นักแสดงชาวอเมริกัน ในปี ค.ศ. 1997 ทั้งคู่มีบุตรชายด้วยกัน 1 คน ชื่อ เจมส์ วิลกี บรอดเดอริค ปัจจุบัน พาร์กเกอร์ และครอบครัวอาศัยอยู่ที่แมนฮัตตัน รัฐนิวยอร์ก
ดูเพิ่ม

ซาราห์ เจสสิกา พาร์กเกอร์ ที่อินเทอร์เน็ตมูวีเดตาเบส
ซาวด์ฟอนต์

ซาวด์ฟอนต์ (อังกฤษ: SoundFont) เป็นเครื่องหมายการค้าของครีเอทีฟ นำมาผสมผสานกับการ์ดเสียง ซึ่งมีการพัฒนาต่อจากเทคโนโลยีคุณภาพเสียง MIDI ฉะนั้นซาวด์ฟอนต์จึงเปรียบเสมือนรูปแบบของคุณภาพเสียง MIDI และให้เสียงของชิ้นดนตรีที่ไม่มีขอบเขตจำกัด ช่วยให้เสียงดนตรีมีความยืดหยุ่นมากขึ้น ซาวด์ฟอนต์แบงก์ (SoundFont bank) เป็นห้องสมุดของซอฟต์แวร์ที่เก็บเสียงตัวอย่างของชิ้นดนตรีต่าง ๆเอาไว้หลากหลายเสียง ซึ่งเครื่องดนตรีชิ้นหนึ่งจะมีแบบของเสียงเก็บไว้หลายเสียง เช่น เสียงของเปียโน จะมีแบบของเสียงที่ได้ยินหลาย ๆ แบบด้วยกัน เสมือนกับเสียงที่เราได้จากชิ้นดนตรีแต่ละชิ้นจริง ๆ ซาวด์ฟอนต์ช่วยให้เสียงของเครื่องดนตรีแต่ละชิ้นนั้นมีความยืดหยุ่น และสามารถปรับแต่งได้ตามต้องการ ซาวด์ฟอนต์จะเข้ากันได้กับผลิตภัณฑ์ที่มี หรือการ์ดเสียงที่สนับสนุน E-MU / ENSONIQ ได้แก่
E-MU Audio Production Studio
E-MU E-Card
E-MU PC
E-MU The Music Box
Creative Labs SoundBlaster
ซาวด์คลาวด์

| --- | --- |

ประเภท: บริษัทเอกชน
วันที่ก่อตั้ง: กันยายน 2007; 17 ปีที่แล้ว (2007-09) สต็อกโฮล์ม, ประเทศสวีเดน
สำนักงานใหญ่: เบอร์ลิน, ประเทศเยอรมนี
ผู้ก่อตั้ง: อเล็กซานเดอร์ ยัง   เอริก วาล์ฟอร์ส
บุคคลสำคัญ: อเล็กซานเดอร์ ยัง (ผู้ก่อตั้งและประธาน) เอริก วาล์ฟอร์ส (ผู้ก่อตั้งและซีพีโอ) เคอร์รี เทรนเนอร์ (ซีอีโอ) เดวิด โนเอล (รองประธานชุมชน & ผู้เผยแพร่) อาเทม ฟิซมัน (ซีทีโอ)
ลูกจ้าง: 300
เว็บไซต์: soundcloud.com
อันดับอเล็กซา:  113 (ข้อมูลเมื่อ ธันวาคม 2017)
ประเภทเว็บ: สตรีมมิงเพลง ชุมชนอินเทอร์เน็ต
ผู้ใช้: ผู้ใช้ที่ลงทะเบียน 40 ล้านราย (กรกฎาคม 2013), ผู้ฟังรายเดือนรายเดือน 175 ล้านคน (ธันวาคม 2014)
เปิดตัว: ตุลาคม 2008; 16 ปีที่แล้ว (2008-10)
ซาวด์คลาวด์ (อังกฤษ: SoundCloud) เป็นบริการฐานเพลงออนไลน์ ตั้งอยู่ในกรุงเบอร์ลิน ประเทศเยอรมนี ที่ให้ผู้ใช้สามารถอัปโหลด โฆษณาประชาสัมพันธ์ และแบ่งปันผลงานเพลงต้นฉบับของพวกเขา
ซาวนด์

ในวิชาภูมิศาสตร์ ซาวนด์ (อังกฤษ: sound) เป็นเวิ้งน้ำ (inlet) ทะเลหรือมหาสมุทรที่ใหญ่กว่าอ่าว ลึกกว่าไบต์ (bight) และกว้างกว่าฟยอร์ด หรือร่องน้ำทะเลหรือมหาสมุทรแคบระหว่างแผ่นดินสองแห่ง (ดู ช่องแคบ)
ซาชา เลน

| ซาชา เลน |
| --- | --- |
เลนในโทรอนโต เมื่อ พ.ศ. 2559
เกิด:  (1995-09-29) 29 กันยายน ค.ศ. 1995 (29 ปี) ฮิวสตัน สหรัฐ
อาชีพ: นักแสดง
ปีปฏิบัติงาน: 2016–ปัจจุบัน
บุตร: 1 คน
ซาชา บิอานคา เลน (อังกฤษ: Sasha Bianca Lane; เกิด 29 กันยายน พ.ศ. 2538) เป็นนักแสดงชาวอเมริกัน เธอเข้าสู่วงการครั้งแรกด้วยการแสดงภาพยนตร์เรื่อง อเมริกันฮันนี (2016) กำกับโดย แอนเดรีย อาร์โนลด์
ผลงานการแสดง > ภาพยนตร์

| ปี | เรื่อง | บทบาท | ผู้กำกับ | หมายเหตุ |
| --- | --- | --- | --- | --- |
| 2016 | American Honey | Star | Arnold, AndreaAndrea Arnold |  |
| 2017 | Born in the Maelstrom | Rebecca | Joobeur !Meryam Joobeur | ภาพยนตร์สั้น |
| 2018 | Miseducation of Cameron Post !The Miseducation of Cameron Post | Fonda !Jane Fonda | Akhavan, DesireeDesiree Akhavan |  |
| 2018 | Hearts Beat Loud | โรส | Haley, BrettBrett Haley |  |
| 2018 | Shrimp | Dominatrix | Williams, ZeldaZelda Williams | ภาพยนตร์สั้น |
| 2018 | After Everything | Lindsay | Marks, HannahHannah Marks Joey Power |  |
| 2019 | Daniel Isn't Real | แคสซี | Mortimer !Adam Egypt Mortimer |  |
| 2019 | เฮลล์บอย | Monaghan !Alice Monaghan | Marshall, NeilNeil Marshall |  |
ผลงานการแสดง > โทรทัศน์

| ปี | เรื่อง | บทบาท | หมายเหตุ |
| --- | --- | --- | --- |
| 2020 | Amazing Stories | อาเลีย | Episode: "Signs of Life" |
| 2020 | Utopia | Jessica Hyde | 8 ตอน |
| 2021 | โลกิ | Hunter C-20 | Ongoing series |
| TBA | Conversations with Friends | Bobbi | กำลังจะฉาย |
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  เยอรมนี  สหรัฐ 
ประชาชน:  Deutsche Synchronkartei 
อื่น ๆ:  IdRef
ซาฟารีปาร์ค

ซุ้มประตูทางเข้าสวนสัตว์
สวนสัตว์เปิดซาฟารีปาร์ค (อังกฤษ: Safari Park Open Zoo) เป็นสวนสัตว์เปิดแห่งแรกในกาญจนบุรี ตั้งอยู่ที่อำเภอบ่อพลอย ห่างจากตัวเมืองกาญจนบุรีไป 40 กิโลเมตร โดยเป็นสวนสัตว์เปิดที่มีลักษณะเหมือนกับซาฟารีเวิลด์ที่กรุงเทพมหานคร โดยแบ่งส่วนต่าง ๆ ออกเป็น 8 โซน
การแบ่งส่วน

โครงการที่ 1 สวนสัตว์เปิด แบ่งออกเป็น 8 โซน
โซนที่ 1 กวางแฟลโลว์สีแฟนซี
โซนที่ 2 หมีควาย
โซนที่ 3 แบล๊คบัคและเนื้อทราย
โซนที่ 4 เสือโคร่ง
โซนที่ 5 สิงโตอัฟริกา
โซนที่ 6 เสือดาว
โซนที่ 7 กวางดาวอินเดีย กวางฟลอโลว์สีขาว นกอีมู
โซนที่ 8 ยีราฟ ม้าลาย ลามา นกกระจอกเทศ และนกฟลามิงโก้
นักท่องเที่ยวจะได้นั่งรถมินิบัสเข้าไปในโซนสัตว์ซึ่งมีทั้งหมด 8 โซน สัตว์ทุกตัวที่นี่จะเดินเข้ามาหานักท่องเที่ยวที่รถ เพื่อให้นักท่องเที่ยวได้ป้อนอาหาร-ถ่ายรูป และสัมผัสได้ใกล้ชิดอย่างมาก ถึงขนาดว่าสามารถ "กอดคอยีราฟถ่ายรูป" ได้เลยทีเดียว หรือ "ป้อนอาหารด้วยปาก" ก็ยังได้ ทำให้นักท่องเที่ยวรู้สึกตื่นเต้น สนุกสนานมาก โซนสัตว์ที่อันตรายกรุณางดเปิดกระจก เช่น เสือ, สิงโต และ หมีควาย เค้าก็จะไม่เข้ามาใกล้หรือ ทำอันตรายแก่นักท่องเที่ยว นักท่องเที่ยวสามารถนำรถส่วนตัวเข้าเที่ยวชมสวนสัตว์เปิด หรือใช้บริการรถมินิบัส ของทางสวนสัตว์ ซึ่งบริการฟรี และที่นี่มีบริการให้อาหารสัตว์ด้วยการซื้อขันอาหารจากด่านขายบัตรผ่านประตู ราคา ชุดละ 100 บาท (มี 4 ขัน) เพื่อนำไปป้อนอาหารสัตว์กินพืชภายในโซนได้
โครงการที่ 2 การแสดงโชว์
1. การแสดงโชว์ช้างแสนรู้
2. การแสดงโชว์จับจระเข้ด้วยมือเปล่า
3. ลานแสดงนกมาคอว์
บรรยากาศภายในสวนสัตว์

สามารถซื้ออาหารของทางสวนสัตว์เข้าไปป้อนให้กวางและยีราฟได้
กวางแฟลโลว์
สิงโต
เสือดาว
ยีราฟยื่นหัวเข้ามาขอของกิน
ยีราฟขอของกินจากนักท่องเที่ยว
ช้างที่รอการแสดง
จระเข้
แหล่งข้อมูลอื่น

แผนที่และภาพถ่ายทางอากาศของ ซาฟารีปาร์ค
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
14°15′06″N 99°29′58″E﻿ / ﻿14.251740°N 99.499456°E﻿ / 14.251740; 99.499456
ซาฟารีปาร์ค ที่เฟซบุ๊ก
เว็บไซต์ของสวนสัตว์ซาฟารีปาร์ค เก็บถาวร 2019-05-29 ที่ เวย์แบ็กแมชชีน
ซาลามี

| --- | --- |
ซาลามีฤดูหนาว
ประเภท: ไส้กรอก
แหล่งกำเนิด: ยุโรปใต้ ยุโรปตะวันออก และยุโรปกลาง
ส่วนผสมหลัก: เนื้อหมูที่ถูกหมักและตากลม
 ตำราอาหาร: ซาลามี   สื่อ: ซาลามี
ซาลามี (อังกฤษ: salami) เป็นไส้กรอกที่ประกอบด้วยเนื้อสัตว์ โดยทั่วไปคือเนื้อหมู ที่ถูกหมักและตากลม ในอดีตซาลามีเป็นที่นิยมในหมู่ชาวไร่ชาวนาของยุโรปใต้ ตะวันออก และกลาง เพราะสามารถเก็บไว้ที่อุณหภูมิห้องได้นานถึง 40 วันเมื่อหั่นแล้ว ซึ่งเป็นอาหารเพิ่มเติมกับเนื้อสดที่อาจมีน้อยหรือมีอย่างไม่สม่ำเสมอ ประเทศและภูมิภาคต่าง ๆ ทั่วยุโรปทำซาลามีแบบดั้งเดิมแตกต่างกัน
วัตถุดิบ

ซาลามีแบบดั้งเดิมมีลวดลายเหมือนหินอ่อนและทำจากเนื้อวัวหรือเนื้อหมู โดยปกติแล้วเนื้อวัวจะใช้สำหรับซาลามีฮาลาลและโคเชอร์ ซึ่งไม่ใช้เนื้อหมูด้วยเหตุผลทางศาสนา ผู้ผลิตยังสามารถใช้เนื้อสัตว์อื่น ๆ ซึ่งรวมทั้งเนื้อกวางและเนื้อสัตว์ปีก (ส่วนใหญ่ใช้เนื้อไก่งวง) ซาลามีจากเนื้อห่านยังเป็นอาหารพื้นเมืองของภาคเหนือของอิตาลี นอกจากนี้ซาลามียังสามารถทำได้จากเนื้อม้า ในภูมิภาคพรอว็องส์ของฝรั่งเศส เนื้อลาถูกนำมาใช้เป็นไส้กรอกซาลามิ นอกจากเนื้อส่วนผสมเพิ่มเติมโดยทั่วไปได้แก่:
กระเทียม
ไขมันสับ
เกลือ
เครื่องเทศ ทั่วไปมักจะเป็นพริกไทยขาว
สมุนไพรต่างๆ
น้ำส้มสายชู
ไวน์
ผู้ผลิตซาลามีมักจะหมักส่วนผสมของเนื้อดิบเป็นเวลาหนึ่งวัน จากนั้นจึงบรรจุลงในปลอกเซลลูโลสธรรมชาติที่อาจรับประทานได้หรือรับประทานไม่ได้ แล้วแขวนไว้เพื่อถนอมอาหาร บางสูตรใช้ความร้อนประมาณ 40 °C (104 °F) เพื่อเร่งการหมักและการแห้ง อุณหภูมิสูงกว่านี้ (ประมาณ 60 °C (140 °F)) จะหยุดการหมักเมื่อซาลามีถึงค่าพีเอชที่ต้องการ แต่ซาลามีจะยังไม่สุกเต็มที่ซึ่งการสุกต้องการ 75 °C (167 °F) หรือสูงกว่า ผู้ผลิตมักจะจัดการกับปลอกหุ้มด้วยราที่รับประทานได้ (Penicillium) เชื้อรานี้จะให้รสชาติ ช่วยในกระบวนการทำให้แห้ง และช่วยป้องกันการเน่าเสียระหว่างถนอมอาหาร
ซาทูร่า เกมทะลุมิติจักรวาล

| ซาทูร่า เกมทะลุมิติจักรวาล |
| --- | --- |
โปสเตอร์ภาพยนตร์เรื่อง ซาทูร่า
กำกับ: จอน แฟฟโรว์
บทภาพยนตร์: เดวิด โคอีพพ์ จอห์น แคมป์ส
สร้างจาก: ซาทูร่า โดย คริส แวน ออลส์เบริก
อำนวยการสร้าง: ไมเคิลส์ เด ลูคา สก็อทท์ fครอพฟ์ วิลเลี่ยม ไทท์เลอร์ ปีเตอร์ บิลลิ่งสลี่
นักแสดงนำ: จอช ฮัทเชอร์สัน จานาห์ โบโบ แดกซ์ เชอร์พาร์ด คริสเต็น สจ๊วต ทิม ร็อบบิ้นส์
กำกับภาพ: กิลเลอร์โม่ นาวาร์โร่
ตัดต่อ: แดน เลเบนเทล
ดนตรีประกอบ: จอห์น เด็บนีย์
บริษัทผู้สร้าง: โคลัมเบียพิกเจอส์ ราดาร์พิกเจอส์ 
ผู้จัดจำหน่าย: โซนีพิกเจอส์
วันฉาย:    11 พฤศจิกายน ค.ศ. 2005 (2005-11-11)       10 ธันวาคม ค.ศ. 2005 (2005-12-10)       9 มีนาคม ค.ศ. 2006 (2006-03-09) 
ความยาว: 113 นาที 102 นาที (DVD cut)
ประเทศ: สหรัฐอเมริกา 
ภาษา: อังกฤษ
ทุนสร้าง: 65 ล้านดอนล่าร์
ทำเงิน: 64,321,501 ดอนล่าร์
ซาทูร่า เกมทะลุมิติจักรวาล (อังกฤษ: Zathura: A Space Adventure) เป็นภาพยนตร์อเมริกัน ที่ออกฉายวันที่ 11 พฤศจิกายน ค.ศ. 2005 เป็นภาพยนตร์แนวผจญภัย, แอคชั่น, แฟนตาซี
เนื้อเรื่องย่อ

10 ปี ที่แล้วเกมกระดาน จูแมนจี้ เกมดูดโลกมหัศจรรย์ เคยทำให้ผู้ชมทั้งโลกต้องหยุดหายใจ ครั้งนี้มันถูกค้นพบอีกครั้ง! การผจญภัยฝ่าด่านหฤโหดของเกมกระดาน ได้ถูกเปิดขึ้นอีกครั้ง เมื่อ 2 พี่น้อง แดนนี่ (จานาห์ โบโบ) และ วอลเตอร์ (จอช ฮัทเชอร์สัน) ถูกทิ้งให้อยู่ในความดูแลของ ลิซ่า (คริสเต็น สจ๊วต) พี่สาวจอมซ่า แดนนี่ได้ค้นพบเกมส์กระดานแก่าแก่ ซาทูร่า โดยบังเอิญ เขาจึงชวนวอลเตอร์ให้มาเล่นเกมนี้ด้วย โดยสองพี่น้องหารู้ไม่ว่า ตนเองกำลังก้าวเข้าสู่ โลกนอกจักรวาลที่มืดมิด และเต็มไปด้วยสัตว์ร้าย ทุกๆ หมากที่เดิน ตั้งแต่ตาแรกที่เริ่มเล่น พวกเขาต้อง เผชิญหน้ากับอุปสรรคแต่ละด่านที่สุดหฤโหด สิ่งเดียวที่ต้องทำคือ 1.ยอมตาย 2.เอาชีวิตรอดจนกว่าจะจบเกม หรือ 3. ยอมติดอยู่ในเกม ซาทูร่า ตลอดกาล!
นักแสดง

| บทบาท | นักแสดงเดิม  | พากย์ไทย  |
| --- | --- | --- |
| วอลเตอร์ | จอช ฮัทเชอร์สัน | ---- |
| แดนนี่ | จานาห์ โบโบ | ---- |
| นักบินอวกาศ / ฟิวเจอร์วอลเตอร์ | แดกซ์ เชอร์พาร์ด | ---- |
| ลิซ่า | คริสเต็น สจ๊วต | ---- |
| พ่อ | ทิม ร็อบบินส์ | สุภาพ ไชยวิสุทธิกุล |
| หุ่นยนต์ | จอห์น อเล็กซานเด   (แฟรงค์ ออซ เสียง) | ---- |
แหล่งข้อมูลอื่น

เว็บไซต์ทางการ
Zathura ที่อินเทอร์เน็ตมูวีเดตาเบส
Zathura ที่บ็อกซ์ออฟฟิศโมโจ
Zathura ที่รอตเทนโทเมโทส์
ดูเพิ่ม

จูแมนจี้
จูแมนจี้ เกมดูดโลกมหัศจรรย์
จูแมนจี้ เกมดูดโลกบุกป่ามหัศจรรย์
ซาวันนาห์ ฟิลลิปส์

| ซาวันนาห์ ฟิลลิปส์ |
| --- | --- |
เกิด: ซาวันนาห์ แอนน์ แคทลีน ฟิลลิปส์  (2010-12-29) 29 ธันวาคม ค.ศ. 2010 (13 ปี)
มีชื่อเสียงจาก: พระราชปนัดดาในสมเด็จพระราชินีนาถอลิซาเบธที่ 2
บิดามารดา: ปีเตอร์ ฟิลลิปส์ ออทัมน์ เคลลี
ซาวันนาห์ แอนน์ แคทลีน ฟิลลิปส์ (อังกฤษ: Savannah Anne Kathleen Phillips) เป็นพระนัดดาในเจ้าหญิงแอนน์ พระราชกุมารี และเป็นพระราชปนัดดาในสมเด็จพระราชินีนาถอลิซาเบธที่ 2 ซาวันนาห์เป็นธิดาของปีเตอร์ ฟิลลิปส์กับออทัมน์ ฟิลลิปส์ บิดาของซาวันนาห์เป็นพระโอรสในเจ้าหญิงแอนน์ พระราชกุมารีกับมาร์ก ฟิลลิปส์ ซาวันนาห์เป็นพระราชปนัดดาคนแรกของสมเด็จพระราชินีนาถเอลิซาเบธที่ 2 ฟิลลิปส์มีน้องสาวอีกคนหนึ่งชื่อว่า อิสลาห์ ฟิลลิปส์
| ก่อนหน้า |  | ซาวันนาห์ ฟิลลิปส์ |  | ถัดไป |
| --- | --- | --- | --- | --- |
| ปีเตอร์ ฟิลลิปส์ |  |   ลำดับการสืบสันตติวงศ์  ราชบัลลังก์ สหราชอาณาจักร   |  | อิสลาห์ ฟิลลิปส์ |
ซาลาแมนเดอร์ยักษ์

| ซาลาแมนเดอร์ยักษ์ |
| --- | --- |

ซาลาแมนเดอร์ยักษ์จีน (A. davidianus) เป็นสัตว์ครึ่งบกครึ่งน้ำที่ใหญ่ที่สุดในโลก ที่ยังดำรงเผ่าพันธุ์มาจนถึงปัจจุบัน

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
ชั้นย่อย:: Lissamphibia
อันดับ:: Caudata
อันดับย่อย:: Cryptobranchoidea
วงศ์:: Cryptobranchidae
สกุล:: Andrias Tschudi, 1837

ชนิดต้นแบบ
Salamandra scheuchzeri Holl, 1831
ชนิด
 3 ชนิด (ดูในเนื้อหา)
ชื่อพ้อง
 Megalobatrachus Tschudi, 1837
ซาลาแมนเดอร์ยักษ์ (อังกฤษ: Giant salamander) เป็นสกุลของสัตว์ครึ่งบกครึ่งน้ำขนาดใหญ่จำพวกซาลาแมนเดอร์ ใช้ชื่อสกุลว่า Andrias ในวงศ์ซาลาแมนเดอร์ยักษ์ (Cryptobranchidae)
มีลักษณะเฉพาะ คือ มีช่องเหงือก 1 คู่ ที่ปิด  จัดเป็นซาลาแมนเดอร์และสัตว์ครึ่งบกครึ่งน้ำที่มีขนาดใหญ่ที่สุดในโลก โดยอาจยาวได้ถึงเกือบ 2 เมตร พบเฉพาะลำธารหรือแหล่งน้ำที่ใสสะอาด มีออกซิเจนละลายในปริมาณที่สูง และมีอุณหภูมิหนาวเย็น ในภูมิภาคเอเชียตะวันออก 2 ประเทศเท่านั้น คือ จีน และญี่ปุ่น
แบ่งออกได้เป็น 2 ชนิด คือ
ซาลาแมนเดอร์ยักษ์ญี่ปุ่น (Andrias japonicus)
ซาลาแมนเดอร์ยักษ์จีน (Andrias davidianus)
† Andrias scheuchzeri (อาจเป็นไปได้ว่าเป็นชื่อพ้องของซาลาแมนเดอร์ยักษ์จีน)
แหล่งข้อมูลอื่น

ข้อมูลที่เกี่ยวข้องกับ Andrias ที่วิกิสปีชีส์
ซาวอน ไฮนส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ซาวอน อัลเบิร์ต ไฮนส์ (Zavon Albert Hines)
เกิด:   (1988-12-27) 27 ธันวาคม ค.ศ. 1988 (35 ปี)
เกิดที่:  กรุงคิงส์ตัน ประเทศจาเมกา
สูง:  1.78 เมตร (5 ฟุต 10 นิ้ว)
ตำแหน่ง:  ปีก/กองหน้า
ข้อมูลสโมสร
สโมสรปัจจุบัน:  เชสเตอร์ฟีลด์
หมายเลข:  11
ชุดเยาวชน
:  เวสต์แฮม ยูไนเต็ด
ชุดใหญ่*
| ปี |  ทีม |  ลงเล่น† |  (ประตู)† |
| 2006–2011 |  เวสต์แฮม ยูไนเต็ด |  22 |  (1) |
| 2008 |  → คอเวนทรี ซิตี (ยืมตัว) |  7 |  (1) |
| 2011–2012 |  เบิร์นลีย์ |  13 |  (0) |
| 2012 |  → บอร์นมัท (ยืมตัว) |  8 |  (1) |
| 2012–2013 |  แบรดฟอร์ด ซิตี |  32 |  (2) |
| 2013–2016 |  ดาเกแนม แอนด์ เรดบริดจ์ |  33 |  (6) |
| 2016–2017 |  เซาท์เอนด์ ยูไนเต็ด |  5 |  (0) |
| 2017 |  เมดสโตน ยูไนเต็ด |  20 |  (0) |
| 2018– |  เชสเตอร์ฟีลด์ |  23 |  (4) |
ทีมชาติ‡
| 2009 |  อังกฤษ U21 |  2 |  (2) |
 จำนวนนัดที่ลงเล่นให้ชุดใหญ่และจำนวนประตูนับเฉพาะลีกท้องถิ่นเท่านั้น และ เป็นข้อมูล ณ วันที่ 09:55, 3 ตุลาคม 2018 (UTC).  † ลงเล่น (ประตู)  ‡ จำนวนนัดที่ลงเล่นและจำนวนประตูในนามทีมชาติ ข้อมูล ณ วันที่ 21:30, 30 November 2010 (UTC)
ซาวอน อัลเบิร์ต ไฮนส์ (อังกฤษ: Zavon Albert Hines, เกิดเมื่อวันที่ 27 ธันวาคม ค.ศ. 1988) เป็นนักฟุตบอลชาวอังกฤษเชื้อสายจาเมกา ตำแหน่งปีกหรือกองหน้า ปัจจุบันเล่นให้กับสโมสรฟุตบอลเชสเตอร์ฟีลด์ในเนชันนัลลีก
ไฮนส์เกิดที่ประเทศจาเมกา แต่เลือกเล่นให้กับทีมชาติอังกฤษรุ่นอายุไม่เกิน 21 ปี โดยเป็นผู้เล่นจากศูนย์ฝึกฟุตบอลระดับเยาวชนของเวสต์แฮม ยูไนเต็ด และลงเล่นในพรีเมียร์ลีกให้กับเวสต์แฮม ในช่วงปี 2009–2011
ซาลาแมนเดอร์ยักษ์จีน

| ซาลาแมนเดอร์ยักษ์จีน |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Cryptobranchidae
สกุล:: Andrias
สปีชีส์:: A.  davidianus
ชื่อทวินาม
Andrias davidianus (Blanchard, 1871)

ชื่อพ้อง
 Megalobatrachus davidianus (Reviewed by  Liu, 1950)
ซาลาแมนเดอร์ยักษ์จีน (อังกฤษ: Chinese giant salamander; จีนตัวย่อ: 娃娃鱼; พินอิน: wáwáyú–หวาหวายฺหวี แปลตามตัว "ปลาทารก") เป็นสัตว์ครึ่งบกครึ่งน้ำที่มีขนาดใหญ่ที่สุดในโลก ที่ยังคงสืบทอดเผ่าพันธุ์มาจนถึงปัจจุบัน มีลักษณะรูปร่างหัวกลมแบนใหญ่ ลำตัวแบน ตาเล็กมาก ปากกว้างมาก ภายในปากมีฟันขนาดเล็กจำนวนมาก ที่สามารถใช้ขบกัดได้เป็นอย่างดี  หางยาวมีแผ่นหนังคล้ายครีบ ขาสั้น 4 ข้าง มีนิ้ว 4 นิ้ว ลำตัวสีน้ำตาลกระหรือดำและสามารถเปลี่ยนสีได้ตามสภาพแวดล้อม  โดยถือว่าเป็นซากดึกดำบรรพ์มีชีวิตอีกจำพวกหนึ่ง ซึ่งอาศัยอยู่บนโลกเป็นเวลากว่า 300 ล้านปีมาแล้ว
ขนาดเมื่อโตเต็มที่ยาวได้ถึงเกือบ 2 เมตร อาศัยอยู่เฉพาะลำธารน้ำที่มีคุณภาพน้ำในเกณฑ์ดี สภาพน้ำไหลแรง มีอุณหภูมิต่ำในป่าดิบทางตอนกลางและตอนใต้ของจีนเท่านั้น  เช่น มณฑลส่านซี, มณฑลชิงไห่, มณฑลเสฉวน, มณฑลกวางตุ้ง, มณฑลเจียงซู และมณฑลกวางสี เป็นต้น หากินในเวลากลางคืน กินอาหารจำพวก ปลาและสัตว์มีกระดองชนิดต่าง ๆ  โดยปกติแล้วเป็นสัตว์ที่อยู่อย่างสงบ แต่สามารถจะฉกกัดได้อย่างรุนแรงและดุร้ายเมื่อถูกรบกวน
มีฤดูผสมพันธุ์ในช่วงเดือนสิงหาคมถึงกันยายน วางไข่ได้ครั้งละ 500 ฟอง โดยที่ตัวผู้เป็นผู้ดูแล ไข่มีใช้เวลาฟักประมาณ 50-60 วัน  และมีอายุยืนได้ถึง 30 ปี ซึ่งบางตัวพบมีสภาพเป็นอัลบิโน่ด้วย  ในปลายปี ค.ศ. 2015 มีการพบซาลาแมนยักษ์จีนตัวหนึ่งในถ้ำ ที่เมืองฉงชิ่ง มีความยาวถึง 1.8 เมตร น้ำหนัก 82 กิโลกรัม คาดว่ามีอายุกว่า 200 ปี
ปัจจุบัน ซาลาแมนเดอร์ยักษ์จีน อยู่ในสภาพที่ใกล้จะสูญพันธุ์อย่างวิกฤต เนื่องจากสภาพแวดล้อมที่อยู่อาศัยถูกทำลาย และถูกจับไปทำเป็นอาหารซึ่งเนื้อมีรสชาติเหมือนเนื้อไก่ ปัจจุบัน มีการเพาะขยายพันธุ์ซาลาแมนเดอร์ยักษ์จีนเพื่อการนำไปทำเป็นอาหารและเพื่อการอนุรักษ์ เช่นที่เมืองจางเจียเจี้ย ในมณฑลหูหนาน โดยภายในฟาร์มมีการจัดสภาพแวดล้อมให้เหมือนกับสภาพถิ่นที่อยู่อาศัยจริง ๆ ในธรรมชาติ คือ เหมือนกับลำธารในถ้ำหรือน้ำตก  โดยในงานเทศกาลพื้นเมืองของที่นั่นที่จัดติดต่อกัน 3 วัน มีการปรุงอาหารที่ทำจากซาลาแมนเดอร์ยักษ์จีน มีราคาซื้อขายที่แพง เนื้อมีราคาขายกิโลกรัมละ 300 ดอลลาร์สหรัฐ (ประมาณ 10,800 บาท) หนังสามารถนำไปใช้ประโยชน์และหัวใจทำยาจีนแผนโบราณ ถือเป็นรายได้หนึ่งของชาวบ้านท้องถิ่นที่ฉุดให้พ้นจากความยากจน
สถานะของซาลาแมนเดอร์ยักษ์จีนในบัญชีของไซเตสจัดให้อยู่ในบัญชีหมายเลข 1 คือ (Appendix I) ห้ามค้าขาย ห้ามมีไว้ในครอบครอง ยกเว้นเพื่อการศึกษาวิจัยหรือเพาะขยายพันธุ์ ส่วนการรับประทานเนื้อจากการเพาะเลี้ยงนั้นไม่มีความผิดตามกฎหมาย
แหล่งข้อมูลอื่น

เว็บไซต์ซาลาแมนเดอร์ยักษ์ เก็บถาวร 2011-01-28 ที่ เวย์แบ็กแมชชีน
ซามูเอล จอห์นสัน

| ซามูเอล จอห์นสัน |
| --- | --- |
ซามูเอล จอห์นสัน ประมาณ ค.ศ 1772, ภาพวาดโดย Sir Joshua Reynolds
เกิด: 18 กันยายน ค.ศ. 1709(1709-09-18) (รูปแบบเก่า 7 กันยายน) ลิชฟีลด์, สแตฟฟอร์ดเชอร์, ประเทศอังกฤษ
เสียชีวิต: 13 ธันวาคม ค.ศ. 1784(1784-12-13) (75 ปี) ลอนดอน, ประเทศอังกฤษ
สุสาน: เวสต์มินสเตอร์แอบบีย์
พรรคการเมือง: ทอรีย์
คู่สมรส: Elizabeth Porter (née Jervis) (สมรส 1735; เสียชีวิต 1752)
อาชีพนักเขียน
นามปากกา: ดร. จอห์นสัน
ภาษา: อังกฤษ
จบจาก: Pembroke College, Oxford (ไม่มีปริญญา)
ผลงานที่สำคัญ:   A Dictionary of the English Language  A Journey to the Western Isles of Scotland 
 
ลายมือชื่อ

ซามูเอล จอห์นสัน  รู้จักกันในชื่อ ดร. จอห์นสัน (อังกฤษ: Samuel Johnson; 18 กันยายน ค.ศ. 1709 [รูปแบบเก่า 7 กันยายน] – 13 ธันวาคม ค.ศ. 1784) เป็นนักพจนานุกรม นักวิจารณ์และกวี เกิดที่เมืองลิชฟิลด์ สแตฟฟอร์ดไชร์ ตอนกลางของประเทศอังกฤษ  เป็นบุตรชายของเจ้าของร้านขายหนังสือ นับถือนิกายแองกลิคันโดยเข้ารับการศึกษาที่มหาวิทยาลัยลิชฟิลด์และออกซฟอร์ดแต่ลาออกก่อนได้รับปริญญาเพื่อมาเป็นครู ในปี พ.ศ. 2280 จอห์นสันย้ายไปอยู่ที่กรุงลอนดอนทำงานเป็นนักหนังสือพิมพ์ หลังจากปี พ.ศ. 2290 ไปอีก 8 ปี จอห์นสันได้เขียนงานพจนานุกรม “พจนานุกรมภาษาอังกฤษ” (Dictionary of English Language) ซึ่งมีนิยามคำศัพท์มากถึง 40,000 คำโดยมีตัวอย่างประกอบการใช้คำด้วยพร้อมข้อความอ้างอิงต่างๆ มากกว่า 100,000 รายการ พจนานุกรมของจอห์นสันกลายเป็นพจนานุกรมภาษาอังกฤษมาตรฐานที่ใช้กันยาวนานจนกระทั่งมีการตีพิมพ์พจนานุกรมใหม่ คือ Oxford English Dictionary ขึ้นเมื่อปี พ.ศ. 2427
ในปี พ.ศ. 2302 จอห์นสันได้ออกวารสารเชิงจริยธรรมที่โด่งดังชื่อ “เดอะแรมเบลอร์” (The Rambler) และในปี พ.ศ. 2311 เขียนงานร้อยแก้วเกี่ยวกับอบิสซิเนียเรื่อง “ราสเซลลาส์” (Rassellas)
ต่อมาในปี พ.ศ. 2314 จอห์นสันได้รับเบี้ยยังชีพจากราชสำนักทำให้เขาสามารถเข้าสู่แวดวงของสมาคมบรรณโลกและกลายเป็นบุคคลสำคัญในสังคม โดยเฉพาะสมาคมนักอักษรศาสตร์ที่เขาเป็นผู้ร่วมก่อตั้งเมื่อ พ.ศ. 2307 ในปีถัดมา จอห์นสันเริ่มตีพิมพ์งานชุดเช็คสเปียร์ ปี พ.ศ. 2315 ได้เริ่มงานออกหนังสือเล่มเล็กเกี่ยวกับการเมือง พ.ศ. 2315 ได้ออกเดินทางกับเจมส์ บอสเวลล์ไปทัศนาจรสก็อตแลนด์และกลับมาเริ่มเขียนหนังสือเรื่อง “ชีวิตของกวี” (Lives of the Poets) ระหว่าง พ.ศ. 2322-24)
ชื่อเสียงของจอนห์สันในด้านความเป็นนักสนทนาในยุคนั้นได้บดบังชื่อเสียงในความสามารถด้านอักษรศาสตร์ของเขาเองเกือบหมดสิ้น หากไม่มี เจมส์ บอสเวลล์ นักเขียนชาวสก็อตผู้เป็นเพื่อนสนิทเป็นผู้เปิดเผยผลงานในสมาคมนักอักษรศาสตร์ของเขาในหนังสือชีวประวัติ "Life of Samuel Johnson" ซึ่งตีพิมพ์เมื่อ พ.ศ. 2324 ก็คงไม่มีใครทราบถึงความสามารถที่แท้จริงของเขา
ซามูเอล จอนห์สัน มีชีวิตอยู่ระหว่างรัชสมัยของพระเจ้าอยู่หัวท้ายสระสมัยกรุงศรีอยุธยาและรัชสมัยของพระพุทธยอดฟ้าจุฬาโลกในยุครัตนโกสินทร์ตอนต้น